Günther Wagner
info@gunibert.de 2021
Søg og erstat tekst
søg, erstat

# Søg og erstat

GNOME Tekstredigering lader dig hurtigt søge i store tekstfiler efter bestemte tekstdele. Ofte skal disse tekstdele også erstattes med anden tekst.

# Søg efter tekst

Aktivér søgepanelet via Hamburgermenu Find/erstat … eller aktivér det ved at trykke Ctrl F.

Indtast din søgeterm i indtastningsfeltet.

Søgningen udføres, mens du skriver. Du kan nu vælge søgeresultat med ↑ eller ↓ eller med knapperne ved siden af resultaterne.

Trykkes Enter, flyttes markøren til det aktuelt markerede søgeresultat.

Trykkes Escape, kasseres søgepanelet og søgeresultatet.

# Søgetips og -tricks

For hurtigt at søge efter et ord kan du markere ordet og trykke på Ctrl F. Ordet vil automatisk blive indtastet i søgefeltet.

Søgningen kan forfines med yderligere tilvalg i tandhjulsmenuen.

Søg kun efter hele ord

Brug regulære udtryk som søgetermer

Tag højde for store og små bogstaver i søgetermen

# Erstat tekst

Aktivér søgepanelet via Hamburgermenu Find/erstat … eller aktivér det ved at trykke Ctrl H.

Åbnede du søgepanelet med Hamburgermenu, skal du klikke på knappen for at aktivere erstatningsfunktionen.

Indtast søgetermen, som skal erstattes, i indtastningsfeltet.

Indtast teksten, der skal erstattes med, i det andet indtastningfelt.

Søgningen udføres, mens du skriver. Du kan nu vælge søgeresultat med ↑ eller ↓ eller med knapperne ved siden af resultaterne.

Det er nu muligt kun at erstatte det aktuelle søgeresultatelement med Erstat, eller du kan erstatte alle forekomster med Erstat alle.